Diabetes Symptoms: অনিয়মিত জীৱন প্ৰণালী, সাংঘাতিক কৰ্মব্যস্ততা আৰু মানসিক চাপৰ কাৰণে আজিৰ তাৰিখত প্ৰতিঘৰতে ডায়েবেটিচ ৰোগীৰ সংখ্যা বাঢ়িছে । ৩০ বছৰ পাৰ কৰা লগে লগেই বহুতে এই ৰোগত আক্ৰান্ত হয় । পৰিতাপৰ কথা যে, এই ৰোগৰ হাতত ধৰিয়েই শৰীৰত আহে উচ্চ ৰক্তচাপ, কলেষ্টৰলৰ দৰে অনেক ৰোগ । আচলতে তেজত ইনছুলিনৰ অভাৱৰ বাবেই ডায়েবেটিচ ৰোগত আক্রান্ত হয় । চিকিৎসকৰ মতে, জীৱন যাত্ৰাৰ পৰিৱৰ্তন আহিলেই তেজত শৰ্কৰাৰ মাত্ৰা নিয়ন্ত্ৰণ কৰিব লাগে । তাৰবাবে প্ৰতিদিনে খাদ্য তালিকা অনুকৰণ কৰাৰ সমান্তৰালকৈ শৰীৰচৰ্চা কৰা প্ৰয়োজন । প্ৰথম পৰ্যায়তে যদি এই ঘাতক ৰোগ ধৰা পৰে, তেন্তে চিকিৎসা কৰাত সুবিধা হয় । বিশেষকৈ মূৰ ঘুৰোৱা, শৰীৰৰ ওজন কমি যোৱা, দৃষ্টিশক্তি লোপ পোৱা এইধৰণৰ প্ৰাথমিক লক্ষণে দেখা দিলে আপুনি জানিব যে আপোনাৰ শৰীৰত ডায়েবেটিচ ৰোগে প্ৰৱেশ কৰিছে । ডায়েবেটিচ হ ’ লে বেছি লক্ষণ ভৰিত ধৰা পৰা দেখা যায় । তেনেক্ষেত্ৰত ভৰিত দেখা কিছুমান লক্ষণ তলত উল্লেখ কৰা হ ’ ল । ১/ ভৰি ফুলি উঠা, ভৰিত যদি কোনো ঘাঁ লাগে নুশুকোৱা । ২/ শৰীৰচৰ্চা কৰা সময়ত বা অন্য সময়তো ভৰিৰ পেশী টান হৈ উঠা । ৩/ ভৰিৰ নখ মোটা বা হালধীয়া বৰণ লোৱা । ৪/ ভৰিৰ আঙুলিত হোৱা সংক্ৰমণ ভাল নহ ’ লে বুজিব যে আপোনাৰ তেজত শৰ্কৰাৰ মাত্ৰা বাঢ়িছে । ৫/ ভৰিৰ তলুৱাত বিষ হোৱা । অৰ্থাৎ ভৰিত দেখা পোৱা এই লক্ষণৰ পৰা আপুনি বুজিব লাগিব আপোনাৰ ডায়েবেটিচ হৈছে । ডায়েবেটিচ নিৰাময় হোৱা ৰোগ নহয় । গতিকে আপুনি ওপৰত উল্লেখিত নিয়ম অনুকৰণ কৰি জীৱনত আগবাঢ়ি যোৱাৰ অভ্যাস গঢ়ি তোলক । নিয়ন্ত্ৰিত জীৱনশৈলীহে আপোনাক এটা স্বাভাৱিক জীৱন প্ৰদান কৰিব । বি: দ্ৰ: এই প্ৰতিবেদনটো তথ্যভিত্তিক যদিও সমান্তৰালকৈ চিকিৎসকৰ পৰামৰ্শ লোৱা উচিত ।